Diari Oficial de la Generalitat Valenciana


Sumari del DOGV 7672, del 04-12-2015 (2015/9832)

RESOLUCIÓ de 30 de novembre de 2015, de la vicepresidenta del Consell i consellera d'Igualtat i Polítiques Inclusives, per la qual es dóna publicitat a l'increment dels crèdits que financen les prestacions de Renda Garantida de Ciutadania, per a l'exercici 2015.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7672

Data del DOGV
:   04-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9832


Data del document
:   30-11-2015

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * prestació social
    * ajuda pública
    * ajuda als discapacitats
    * suport econòmic
    * prestació familiar
    * política familiar
    * ajuda als necessitats
    * protecció de la família
    * pobresa
    * legislació
    * ingrés mínim de subsistència

RESOLUCIÓ de 30 de novembre de 2015, de la vicepresidenta del Consell i consellera d'Igualtat i Polítiques Inclusives, per la qual es dóna publicitat a l'increment dels crèdits que financen les prestacions de Renda Garantida de Ciutadania, per a l'exercici 2015. [2015/9832]  
Amb data 7 d'agost de 2008 va ser publicada en el Diari Oficial de la Comunitat Valenciana, número 5823, l'Ordre de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació Renda Garantida de Ciutadania.  
  
Aprovada i publicada la Llei 8/2014, de 26 de desembre, de Pressupostos de la Generalitat per a l'exercici 2015 (DOCV 7433, 30.12.2014), en aplicació del que estableix la disposició addicional segona de l'Ordre de 31 de juliol de 2008, de la Conselleria de Benestar Social, i de conformitat amb allò que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Publica de la Generalitat Valenciana, mitjançant una Resolució de 26 de febrer de 2015 (DOCV 7475, 27.02.2015) de la Conselleria de Benestar Social, es va procedir a donar publicitat dels crèdits per mitjà dels quals s'havien de finançar les prestacions de Renda Garantida de Ciutadania, línia de subvenció T6355, per import de 92.025.291,54 euros i mitjançant una Resolució de 7 de juliol de 2015 (DOCV 7569, 13.07.2015), de la Vicepresidència i Conselleria d'Igualtat i Polítiques Inclusives, es va procedir a donar publicitat de l'increment d'1.582.091,18 euros, aconseguint el total del crèdit per a finançar les prestacions de Renda Garantida de Ciutadania, línia de subvenció T6355, l'import total de 82.538.418,72 euros, per a l'anualitat 2015.  
  
No obstant això, en aquests moments hi ha una disponibilitat pressupostària d'1.994.000,00 euros, que correspon a l'aprovació de la modificació pressupostària expedient 16.028/15-114, que permet incrementar el finançament de les prestacions de Renda Garantida de Ciutadania.  
  
En virtut del que s'ha exposat, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i el Decret 152/2015, de 18 de setembre, del Consell, pel qual s'aprova el Reglament Orgànic i Funcional de la Vicepresidència i Conselleria d'Igualtat i Polítiques inclusives (DOCV 7620, 22.09.2015), resolc:  
  
Primer  
Donar publicitat a l'increment dels crèdits pressupostaris destinats a finançar les prestacions regulades en l'Ordre de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació de Renda Garantida de Ciutadania (DOCV 5823, 07.08.2008), per a l'any 2015, a càrrec del programa pressupostari 313.10, Serveis Socials:  
  
Denominació: Renda Garantida de Ciutadania.  
Línia de subvenció: T6355.  
Consignació pressupostària inicial: 59.581.169,54 ?.  
Increment: 1.582.091,18 - passa de 73.252.173,54 - a 70.688.184,72 ?.  
Increment actual: 1.994.000,00 - passa dels 88.681.390,72 - a 55.511.098,72 ?.  
Procedència i quantia dels fons: fons propis.  
  
Segon  
El règim de lliuraments per a aquest tipus de prestació econòmica, Renda Garantida de Ciutadania, serà l'establit en l'annex I, títol IV, base reguladora dihuitena, de l'Ordre de 31 de juliol de 2008, para les persones físiques i en l'annex II, títol II, base reguladora setena, per a les entitats col·laboradores.  
  
Tercer  
Els crèdits publicats tenen el caràcter de màxims i no poden concedir-se subvencions una vegada esgotats, circumstància aquesta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries, es veuen modificats aquests crèdits, la seua modificació es publicarà mitjançant una resolució en el Diari Oficial de la Comunitat Valenciana.  
  
València, 30 de novembre de 2015.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.